Ucraína ye un país con una luenga historia, que prencipia con os suyos primers pobladors conoixitos, os scitas, dica rematar con una presencia muit important en a primera plana d'a Historia d'Europa en o sieglo XX, con a Primera Guerra Mundial, a Revolución Rusa y a Segunda Guerra Mundial. Antiparte, encara que Ucraína no ye estata un estato independient soque dende zaguerías d'o sieglo XX, o suyo territorio tien una historia bien definita, y amás estió independient en bells momentos d'a suya historia, como en a Edat Meya u mesmo en os anyos 1920 mientres a Revolución Rusa. Fa parte d'a Organización d'as Nacions Unidas y d'a OSCE, y quan feba parte d'a Unión Sovietica mientres a Guerra Fría yera miembro d'o Pacto de Varsovia. Actualment fa parti d'a Comunidat d'Estatos Independients.